**Ενημέρωση για τη Δήλωση Μαθημάτων του Εαρινού Εξαμήνου του ακαδημαϊκού έτους 2022-2023**

Ενημερώνουμε τους φοιτητές και φοιτήτριες (εκτός από τους πρωτοετείς) του Τμήματος Λογιστικής και Χρηματοοικονομικής, ότι η περίοδος για την υποβολή ηλεκτρονικής δήλωσης μαθημάτων για το χειμερινό εξάμηνο του ακ. έτους 2022-2023 είναι από **24 Οκτωβρίου 2022 έως 14 Νοεμβρίου 2022**.

Η δήλωση μαθημάτων, γίνεται αποκλειστικά **ηλεκτρονικά** μέσω της Ηλεκτρονικής Γραμματείας:  <https://sis-web.uth.gr/> και είναι απαραίτητη προϋπόθεση τόσο για την προμήθεια των αντίστοιχων συγγραμμάτων, όσο και για τη δυνατότητα συμμετοχής στις εξετάσεις με την καταγραφή του ονόματός σας στους καταλόγους εξέτασης του εκάστοτε μαθήματος του κάθε εξαμήνου σπουδών. Στην επαναληπτική εξεταστική περίοδο του Σεπτεμβρίου, οι φοιτητές εξετάζονται στα μαθήματα που δήλωσαν και δεν εξετάστηκαν επιτυχώς στα δύο εξάμηνα του προηγούμενου ακαδημαϊκού έτους.

**Η προθεσμία υποβολής της δήλωσης, είναι αυστηρή και δεν θα δοθεί καμία παράταση.**

Το μέγιστο πλήθος μαθημάτων (είτε αυτά είναι υποχρεωτικά, είτε επιλογής) στην εξαμηνιαία δήλωση εξαρτάται από το εξάμηνο του ακαδημαϊκού έτους το οποίο διανύει η φοιτήτρια ή ο  φοιτητής  και ορίζεται να είναι ίσος με:

* 6 μαθήματα για το 1ο και 2ο εξάμηνο,
* 10 μαθήματα για το 3ο, 4ο, 5ο και 6ο εξάμηνο,
* ενώ δεν υπάρχει περιορισμός για το 7ο και 8ο εξάμηνο.

**Υπενθυμίζεται επίσης ότι για την εγγραφή των φοιτητών/-τριών στο 3ο έτος, είναι προαπαιτούμενη η απόκτηση ποσοστού 40% των ECTS των μαθημάτων του 1ου και 2ου έτους.**

Με την έναρξη κάθε νέας ακαδημαϊκής περιόδου, όσοι φοιτητές επιθυμούν να παρακολουθήσουν και να εξεταστούν σε μαθήματα που δεν έχουν ολοκληρώσει επιτυχώς, θα πρέπει να τα δηλώσουν εκ νέου στις αντίστοιχες περιόδους (χειμερινό/εαρινό εξάμηνο αντίστοιχα). Ο πλήρης κατάλογος των υποχρεωτικών και κατ’ επιλογής μαθημάτων περιλαμβάνεται στο Πρόγραμμα Σπουδών του Τμήματος.

Eπισημαίνεται ότι η δήλωση μαθημάτων στην ηλεκτρονική γραμματεία δεν έχει σχέση με τη δήλωση-εγγραφή μαθημάτων στο eclass.

Οι φοιτήτριες και οι φοιτητές παροτρύνονται:

* στα πρώτα δύο εξάμηνα των σπουδών τους να δηλώνουν οπωσδήποτε τα μαθήματα των εξαμήνων αυτών
* στα επόμενα εξάμηνα να δίνουν προτεραιότητα στα υποχρεωτικά μαθήματα των προηγουμένων εξαμήνων που δεν έχουν περάσει και κατόπιν στα υποχρεωτικά μαθήματα του τρέχοντος εξαμήνου.
* να μην εγγράφονται σε μαθήματα επόμενων εξαμήνων, καθώς δεν επιτρέπεται η δήλωση μαθημάτων επόμενου διδακτικού εξαμήνου από αυτό που βρίσκεται ο/η φοιτητής/τρια.

**ΔΗΛΩΣΗ ΜΑΘΗΜΑΤΩΝ ΕΠΙΛΟΓΗΣ 5ου ΕΞΑΜΗΝΟΥ ΣΠΟΥΔΩΝ**

Σύμφωνα με το πρόγραμμα σπουδών οι φοιτητές του 5ου εξαμήνου πρέπει να επιλέξουν για παρακολούθηση ΔΥΟ (2) από τα ακόλουθα μαθήματα επιλογής του εξαμήνου:

|  |  |
| --- | --- |
| ΧΡ504 | Χρηματοοικονομική Ανάλυση των Επιχειρήσεων ΙΙ  |
| ΠΛ505 | Μηχανογραφημένη Λογιστική Ι |
| ΔΙ506 | Διαχείριση Έργων και Προγραμμάτων |
| ΟΑ507 | Οικονομική των Επιχειρήσεων |
| ΔI508 | Εταιρική Διακυβέρνηση και Εταιρική Κοινωνική Ευθύνη |
| ΛΧ509 | Μεθοδολογία Έρευνας |

**ΔΗΛΩΣΗ ΜΑΘΗΜΑΤΩΝ ΕΠΙΛΟΓΗΣ 7ου ΕΞΑΜΗΝΟΥ ΣΠΟΥΔΩΝ**

Σύμφωνα με το πρόγραμμα σπουδών οι φοιτητές του 7ου εξαμήνου πρέπει να επιλέξουν για παρακολούθηση ΔΥΟ (2) από τα ακόλουθα μαθήματα επιλογής του εξαμήνου:

|  |  |
| --- | --- |
| ΧΡ704 | Χρηματοοικονομικά Ακίνητης Περιουσίας  |
| ΛΟ705 | Λογιστική Δημόσιου Τομέα |
| ΧΡ706 | Χρηματοοικονομικά της Ναυτιλίας |
| ΔΚ707 | Δίκαιο Κεφαλαιαγοράς και Τραπεζών |
| ΠΛ708 | Υπολογιστική Χρηματοοικονομική |
| ΛΧ000 | Πτυχιακή Εργασία |

Επισημαίνεται ότι:

* Οι πρωτοετείς φοιτητές δεν χρειάζεται να κάνουν δήλωση μαθημάτων για το 1ο εξάμηνο (θα γίνει αυτόματα από την γραμματεία)
* Όσοι φοιτητές/ φοιτήτριες επιθυμούν να επιλέξουν την εκπόνηση πτυχιακής εργασίας (αντί 1 μαθήματος επιλογής του Ζ’ Εξαμήνου) αρχικά να συμβουλευτούν τον κατάλογο των συγκεκριμένων θεμάτων που έχουν ανακοινωθεί και στη συνέχεια να έρθουν σε επικοινωνία με τον/την επιβλέποντα/πουσα για να οριστικοποιήσουν την ανάθεση του θέματος
* Όσοι φοιτητές/ φοιτήτριες επιθυμούν να λάβουν βεβαίωσης απόκτησης ψηφιακών δεξιοτήτων μετά το τέλος των σπουδών τους, θα πρέπει να έχουν παρακολουθήσει επιτυχώς τέσσερα από τα παρακάτω οχτώ μαθήματα: Πληροφοριακά Συστήματα (ΠΛ302), Μηχανογραφημένη Λογιστική Ι (ΠΛ505), Μηχανογραφημένη Λογιστική ΙΙ (ΠΛ606), Συστήματα Βάσεων Δεδομένων (ΠΛ608), Υπολογιστική Χρηματοοικονομική (ΠΛ708) και Ειδικά Θέματα Ψηφιακής Οικονομίας (ΠΛ808).